इस किताब और इसके लेखक की मानें तो भारतीय मूल की निकी हेली ट्रंप की उत्तराधिकारी बन सकती हैं। बता दें कि भारतीय मूल की हेली प्रमुख अमेरिकी शहर साउथ कैरोलिना की गवर्नर रह चुकी हैं। निकी के माता-पिता भारतीय सिख हैं, जो अमेरिका जाकर बस गए थे। वुल्फ के अनुसार, ‘ट्रंप के एक करीबी सहायक इस बात को लेकर चिंता जताते हैं कि हेली ट्रंप से कहीं ज्यादा महत्वाकांक्षी और स्मार्ट हैं।’ उधर ट्रंप के करीबी इस बात को लेकर चिंतित बताए जाते हैं कि जिस तरह से निकी हेली का प्रभाव बढ़ रहा है, आगे चलकर वह सचमुच राष्ट्रपति पद की प्रबल दावेदार बन सकती हैं। बहरहाल, यह तो आने वाला समय ही बताएगा कि वुल्फ के दावों में कितना दम है!